เรื่องร้องเรียน: วันนี้ไปย้ายเข้าและติดต่อทำบัตรที่เขตบางขุนเทียน ย้ายเสร็จโดนบอกปัดให้ไปทำบัตรเขตอื่น ซึ่งลูกสาวเกิดต่างประเทศ จะทำบัตรครั้งแรก ขณะนี้อายุ 20 กว่า ทำไมต้องผลักภาระให้ประชาชยไปทำเขตอื่น คิวเยอะ แต่ไม่ยอมนัดวัน หรือบริหารจัดการให้ดีกว่านี้
การดำเนินการของเจ้าหน้าที่: ทางฝ่ายทะเบียน ต้องกราบขออภัย มา ณ ที่นี้ ที่ไม่สามารถบริการให้กับประชาชน ได้รับการบริการที่ไม่สะดวก  ด้วยขณะนี้ ทางฝ่ายทะเบียนได้ขาดอัตรากำลังเจ้าหน้าที่   และจำนวนประชาชนที่มาขอใช้บริการ ทุกกลุ่มงาน มีจำนวนมาก  รวมถึงช่วงเวลานี้ ได้เปิดรับการลงทะเบียนเลือกตั้งล่วงหน้านอกเขต  จึงทำให้การบริการกับประชาชน เกิดความล่าช้า  และไม่ได้รับความสะดวก  ดังนั้น  ฝ่ายทะเบียน ขอแนะนำช่องทาง การมาขอรับบริการ ที่ประชาชนสามารถ กำหนดวันและเวลา ตามที่ประชาชนสะดวก ผ่านแอพพริเคชั่น  BMAQ   โดยประชาชนโหลดติดตั้งแอพนี้  และทำตามขั้นตอนดังนี้ 1.เข้าแอพ   เลือก   นัดล่วงหน้า 2. เลือกสำนักงานเขต  ที่ สะดวก  หรือ จุดบริการ ในแอพ 3. เลือกกลุ่มงานที่จะมาขอรับบริการ  เช่น บัตรประจำตัวประชาชน   งานทะเบียนราษฎร 4. เมื่อเลือกบริการแล้ว กดเข้าไป จะพบ ตารางปฏิทิน และ ช่วงเวลา ที่เปิดให้จองคิว   (ให้ประชาชน เลือกตามที่ ประชาชน มีความสะดวกเข้ามารับบริการ) 5. เมื่อเลือกวันและเวลา ได้แล้ว  กด จองคิว  จะเป็น ตัว คิวอาร์โค้ด  ขึ้น มา  ให้ประชาชน แคปหน้าจอ คิวอาร์โค้ด นั้น ไว้  เพื่อมาแสดงกับเจ้าหน้าที่  และรับคิวบริการ ตามที่เลือกต่อไป  ทางฝ่ายทะเบียน ขอแนะนำประชาชน  เพื่อให้ประชาชน เข้ามาใช้บริการและได้รับความสะดวก รวดเร็ว  กว่าเดิม  และทางเราจะปรับปรุงการให้บริการ  ให้มากขึ้น และใส่ใจประชาชน เพื่อสู่การบริการที่มีประสิทธิภาพ และยั่งยืนต่อไป
ความเห็นของผู้แจ้ง: ไม่ใช่ปัญหาของการขาดอัตรากำลังหรอกค่ะ เป็นปัญหาการผลักภาระให้ประชาชนมากกว่า
พื้นที่: แขวงแสมดำ เขตบางขุนเทียน กรุงเทพมหานคร